Csapattársai engedéllyel rugdoshatták Ronaldót az edzéseken | Rangadó
2017. 09. 08. 11:07
– Az edzésen a saját csapattársai kaptak rá engedélyt, hogy össze-vissza rugdalják Ronaldót – árulta el az egykori manchesteri tréner, Tony Coton. – Megbeszéltük Alex Ferguson vezetőedzővel, hogy az egymás közötti játékban, de még a megszokott cicázás közben is szemet hunyunk afelett, amikor rongybabaként omlik a földre, és segélykérően pillant a szakvezetőkre.
A gyilkos bánásmódnak az volt a célja, hogy a 2003-ban a Unitedhez szerződött Ronaldo bírja jobban a kemény, sőt, gyakran durva belemenéseket – írja a Bors.